Charleston (Etelä-Carolina)
Charleston perustettiin 1670, jolloin sen nimi oli Charles Town tai Charles Towne. Nykyisen nimensä se otti käyttöön 1783. Kaupunkia kutsutaan joskus myös nimellä "The Holy City" eli "Pyhä kaupunki" johtuen sen kaupunkikuvaa hallitsevasta suuresta määrästä kirkontorneja.
Schenectady
Schenectady asutettiin vuonna 1661, jolloin alue kuului Uusien-Alankomaiden siirtokuntaan. Uutta asutuskeskusta johti Arent Van Curler. Vuonna 1690 ranskalaisten ja intiaanien liittouma hyökkäsi kylään ja tappoi verilöylyssä 60 ihmistä. Kylä alkoi kuitenkin kehittyä nopeasti verilöylyn jälkeen, kun Mohawkjoelle matkanneet uudisraivaajat ja kauppiaat pysähtyivät usein paikassa. Schenectady perustettiin virallisesti 1765, ja vuonna 1798 se sai kaupunginoikeudet. Schenectady kasvoi vauhdikkaasti 1800-luvulla, kun 1820-luvulla valmistui Erien kanava ja 1830-luvulla rautatie kaupunkiin. Thomas Edison siirsi konetehtaansa kaupunkiin vuonna 1887 ja perusti viisi vuotta myöhemmin siellä General Electricin.